**Innkalling til Planforum**

Vi ønsker velkommen til planforum i Nordland 17.11.21. Møtet foregår på Teams.

Hadsel kommune har meldt inn to saker.

Aktører som møter er:

* Enhetsleder Hans Chr. Haakonsen, [hans.christian.haakonsen@hadsel.kommune.no](mailto:hans.christian.haakonsen@hadsel.kommune.no)
* Planlegger Øyvind Bjerke, [oyvind.bjerke@hadsel.kommune.no](mailto:oyvind.bjerke@hadsel.kommune.no)
* Kommunedirektør Tommy Løveng [tommy.loveng.hansen@hadsel.kommune.no](mailto:tommy.loveng.hansen@hadsel.kommune.no)
* Enhetsleder Robin Tømmerås [robin.s.tommeraas@hadsel.kommune.no](mailto:robin.s.tommeraas@hadsel.kommune.no)
* Plankonsulent. Asplan Viak AS v/ Dagmar Kristiansen. [dagmar.kristiansen@asplanviak.no](mailto:dagmar.kristiansen@asplanviak.no)
* Multiconsult v/ Tom Langeid [tom.langeid@multiconsult.no](mailto:tom.langeid@multiconsult.no)
* Multiconsult v/ Eivind Holmvik [eivind.holmvik@multiconsult.no](mailto:eivind.holmvik@multiconsult.no)

[**Møteplan:**](https://www.nfk.no/tjenester/planer-og-planlegging/planveiledning/planforum/)

09:00-10:00 Sak 1. Forslag til detaljreguleringsplan BØ40 Industriområdet Børøya vest.

10:00-11:00 Sak 2. BØ42 Børøya nord næringsområde

**Sak 1:** Forslag til detaljreguleringsplan BØ40 Industriområdet Børøya vest.

Firma Bergersen utleie AS med hovedkontor i Bø i Vesterålen ønsker å detaljregulere et område nordvest på Børøya industriområde til mottak av masser fraktet med båt fra Kobbvågen i Bø kommune. De har hatt oppstartsmøte med kommunen og har varslet om planoppstart. Planforslaget er delvis i strid med overordnet områdereguleringsplan og det gjør den komplisert. I verste fall kan dette medføre innsigelse fra overordnet myndighet. Eiendommen de ønsker å utnytte eies nå av Hadsel kommune, det er allerede skrevet kjøpekontrakt med Bergersen AS, men eiendommen er ikke pr. d.d skilt ut fra kommunens eiendom GBnr. 64/1.

**Konkrete problemstillinger**

Planforslaget er vedtatt lagt ut på høring. Deler av planforslaget strider i mot overordnet områdereguleringsplan. Grønnstruktur/vegetasjonsbelte og deler av havareal ønskes utfylt. Motstriden er også påtalt av Statsforvalteren i brev 23/8-2021 ref. 2017/4116. Statsforvalteren tilrår også dialog med overordnet myndighet. Vi melder inn følgende problemstillinger:

* Er det mulig å håndtere motstriden på en enkel og effektiv måte?
* Krav fra formannskapet til støvanalyse. Nabobedriften Skretting produserer pellets og er avhengig av ren luft for nedkjøling av denne ved produksjon. Det er reist usikkerhet om ilandføringen av masser kan medføre støvflukt som reduserer den rene luften de er avhengig av. Hvordan håndtere?
* Eiendomsrettslige forhold i sjø. Behov for generell betraktning om hva som gjelder?
* Betraktninger rundt manøvreringsmessige forhold for sjøtrafikk

Hadsel kommune ønsker særlig at følgende deltar:

* NFK - plan og ressursutvikling
* Statsforvalteren i Nordland
* Kystverket i Nordland

**Sak 2.** BØ42 Børøya nord næringsområde

Formålet med reguleringsplanen er å legge til rette for etablering av næringsvirksomhet, med tilhørende adkomstveg og nødvendig infrastruktur, innenfor planområdet. Hovedalternativet knyttes til planene om etablering av et algeanlegg, men planarbeidet vil også vurdere andre alternativer for næringsvirksomhet som batteriproduksjon og generell næringsbebyggelse.

**Konkrete problemstillinger**

* Er det mulig å håndtere motstriden på en enkel og effektiv måte?
* Friområde blir berørt.
* Konsekvenser for myr, fugleliv, frilufts- og rekreasjonsområde
* Avstand fylkesvei og adkomst
* Buffersoner mellom formålsområdene
* Privatisering av strandsone

Hadsel kommune ønsker særlig at følgende deltar:

* NFK - plan og ressursutvikling
* NFK - kulturminner
* NFK - transport og infrastruktur
* Statsforvalteren i Nordland
* NVE
* Direktoratet for mineralforvaltning

**Møtedokumenter / vedlegg til saken**

Klikk på lenken [Planforum i Nordland - Nordland fylkeskommune (nfk.no)](https://www.nfk.no/tjenester/planer-og-planlegging/planveiledning/planforum/moteplan-og-dokumenter-22-09-2021.43772.aspx)

Vel møtt!